KGPI:CGI

Raziskave in razvoj izvaja raziskovalna skupina Centra za gradbeno informatiko (ARRS 0797-008). Skozi raziskave se razvijajo rešitve za avtomatizacijo, integracijo in optimizacijo procesov – tako na področju gradbeništva kot tudi prometnega inženirstva. Sodelavci Katedre so vključeni tudi raziskovalni program, ki ga financira Agencija za raziskovalno dejavnost Republike Slovenije Razvoj, modeliranje in optimiranje objektov in procesov v gradbeništvu in prometu (P2-0129-0797, vodja: prof. dr. S. Kravanja), 2004–2008.

V letu 2008 je bila večina našega znanstvenoraziskovalnega dela usmerjena v reševanje problemov avtomatizacije spremljanja gradnje, kjer smo razvili nov koncept zajemanja in verifikacije podatkov iz različnih virov. Prvi ključni vir podatkov so slike objekta v gradnji, ki jih zajemamo s pomočjo kamer. Te slike nato primerjamo s slikami, ki jih generiramo s pomočjo 4D modela objekta in ugotavljamo razlike. Razlike predstavljajo elemente in posledično aktivnosti, ki se ne izvajajo v skladu s terminskim planom. Na ta način bo vodjem projektov omogočimo takojšnje in sprotno spremljanje plana, kar je bistvenega pomena za hitro reagiranje v primeru odstopanj. Drugi pomemben vir podatkov v sistemu je status virov, ki so potrebni za izvedbo aktivnosti, tretji pa sistematično zbrana individualna zapažanja akterjev v projektu. Sinteza vseh podatkov daje zelo zanesljive informacije, ki omogočajo hitro in učinkovito prilagajanje terminskega plana. Koncept sistema avtomatskega spremljanja gradnje smo objavili tudi v reviji Advanced engineering informatics.